Folketing
2018-12-18

skatteministeren, som blev konfronteret med, jeg tror, det var fru Stine Bosse, som havde en skyld på et hundrede nogle og halvfems kroner, og så siger skatteministeren, at det er meget billigere for os ikke at indkradse pengene, fordi så skal vi til at lave noget med nogle konti, der skal stiftes osv., og det er en masse administrativt bøvl for at få at få de 196 kr., så det kan ikke betale sig. Hvorfor kan det så betale sig at etablere i tusindvis af selskaber for 1 kr.? Der er et eller andet, der ikke passer, for de penge skal jo også bogføres et eller andet sted. Jeg vil næsten sige, at hvis det endelig skulle være og det skulle give mening, skulle vi da sige, at det var gratis, så fik vi fjernet den administrative byrde – men en krone! Jeg har selv været iværksætter i mange år, og jeg har kørt mit selskab i mit eget cpr-nummer. Det koster 0 kr.